Document ID: /roh_data/filtered/swiss_laws_in_ROHinterleaved.jsonl.gz/29908

This text was translated from DE into Rumantsch Grischun.

Die Aufsichtsbehörde kann:a. von den Ausgleichskassen alle für die Aufsichtstätigkeit notwendigen Auskünfte oder Unterlagen verlangen;b. einer Ausgleichskasse im Einzelfall Zielvorgaben machen;c. einer Ausgleichskasse im Einzelfall Weisungen erteilen;d. auf Kosten der Ausgleichskasse eine Arbeitgeberkontrolle anordnen;e. eine ergänzende Revision durchführen oder auf Kosten der Ausgleichskasse eine ergänzende Revision anordnen;f. vom zuständigen Wahlorgan verlangen, dass Verantwortungsträger im Sinne von Artikel 66a, welche keine Gewähr für eine einwandfreie Geschäftstätigkeit bieten, abberufen werden;g. vom zuständigen Wahlorgan verlangen, dass der Kassenleiter, seine Stellvertretung und die weiteren Personen, die mit Geschäftsleitungsaufgaben betraut sind, ermahnt, verwarnt oder in Fällen schwerer Pflichtverletzung abberufen werden, wenn sie ihre Obliegenheiten nicht ordnungsgemäss erfüllen;h. in Fällen wiederholter schwerer Missachtung der gesetzlichen Vorschriften eine kommissarische Verwaltung der Ausgleichskasse anordnen; i. in begründeten Fällen vom zuständigen Wahlorgan die Abberufung der Revisionsstelle verlangen;j. die Ausrichtung allfälliger Zuschüsse aus dem AHV-Ausgleichsfonds einstellen. Eingefügt durch Ziff. I des BG vom 17. Juni 2022 (Modernisierung der Aufsicht), in Kraft seit 1. Jan. 2024 (AS 2023 688; BBl 2020 1).

L’autoritad da surveglianza po:a. pretender da las cassas da cumpensaziun tut las infurmaziuns u tut ils documents ch’èn necessaris per l’activitad da surveglianza;b. fixar finamiras per ina cassa da cumpensaziun en il cas singul;c. dar directivas ad ina cassa da cumpensaziun en il cas singul;d. ordinar ina controlla dals patruns sin donn e cust da la cassa da cumpensaziun;e. far ina revisiun cumplementara u ordinar ina tala sin donn e cust da la cassa da cumpensaziun;f. pretender da l’organ electoral cumpetent che las persunas responsablas en il senn da l’artitgel 66a, che na porschan nagina garanzia per ina gestiun irreproschabla, vegnian revocadas;g. pretender da l’organ electoral cumpetent ch’il manader da la cassa, sia substituziun e las ulteriuras persunas ch’èn incaricadas cun incumbensadas da direcziun vegnian appellads a l’urden, admonids u – en cas d’ina greva violaziun da las obligaziuns – revocads, sch’els n’adempleschan betg lur obligaziuns confurm a l’urden;h. surdar l’administraziun da la cassa da cumpensaziun ad in cumissari, en cas che las prescripziuns legalas vegnan violadas grevamain e repetidamain; i. pretender da l’organ electoral cumpetent, en cas motivads, ch’il post da revisiun vegnia revocà;j. suspender il pajament d’eventualas contribuziuns dal fond da cumpensaziun da la AVS. Integrà tras la cifra I da la LF dals 17 da zer. 2022 (modernisaziun da la surveglianza), en vigur dapi il 1. da schan. 2024 (AS 2023 688; BBl 2020 1).